Bergþóra sat fundinn sem varamaður fyrir Söndru Einarsdóttur undir liðum 1 og 2 og sem áheyrnarfulltrúi í liðum 3 - 4 . Árni Ólafsson skipulagsráðgjafi sat fundinn undir liðum 1 - 3. 1. 1106007 - Deiliskipulag Eyrarinnar á SvalbarðseyriÁ 21. fundi skipulagsnefndar þann 5. desember 2012 samþykkti skipulagsnefnd að auglýsa tillögu að deiliskipulagi Svalbarðseyrar . Á fundi sveitarstjóra með fulltrúa Vegbúans ehf. kom fram eindregin andstaða hans við hugmyndir um flutning Jakobshúss . Jafnframt hefur borist erindi frá Kjarnafæði sem tengist skipulaginu og getur haft áhrif á niðurstöðuna varðandi skipulagið sbr. 2. lið í fundargerð . Sandra vék af fundi undir þessum lið . Bergþóra tók sæti hennar . Rætt um möguleg viðbrögð við ofangreindu . Skipulagsnefnd leggur til að auglýsingu verði frestað og tillagan tekin til nánari yfirferðar . Í því ferli verði teknar upp viðræður við hagsmunaaðila . 2. 1301007 - Umsókn um lóðarstækkun og framkvæmdaleyfi fyrir rampÍ bréfi frá 7. janúar óskar Þröstur Sigurðsson , fyrir hönd Kjarnafæðis , eftir stækkun lóðar fyrirtækisins á Svalbarðseyri til norðurs og framkvæmdaleyfi fyrir byggingu niðurgrafins vöruramps . Sandra vék af fundi undir þessum lið . Bergþóra tók sæti hennar . Afgreiðslu frestað sbr. umfjöllun um lið 1 í fundargerð . 3. 1209003 - Breyting á Aðalskipulagi Svalbarðsstrandarhrepps 2008 - 2020 vegna KotabyggðarÁður á dagskrá á 21. fundi skipulagsnefndar þann 5. desember 2012 . Í ljósi niðurstöðu í áliti lögmannsstofunnar Landslaga frá 2. júlí 2012 , um að heimild til byggingar nýrra frístundahúsa í Kotabyggð sé ekki fyrir hendi í gildandi aðalskipulagi er lögð fram tillaga að breytingu á texta í kafla 4.4.2 Íbúðarbyggð í sveitinni . Tillagan felur í sér að heimilt verði að skilgreina hluta svæðisins sem frístundabyggð , þrátt fyrir markmið aðalskipulagsins um þróun yfir í íbúðarbyggð og að ný frístundahús byggð á grundvelli hennar skuli uppfylla þær kröfur sem gerðar eru til íbúðarhúsa í byggingarreglugerð eða hönnuð með það í huga að auðvelt sé að breyta þeim þannig að þau uppfylli kröfurnar , t.d. með viðbyggingu . Helstu rök fyrir breytingunni eru þau að gert er ráð fyrir að þróunin yfir í íbúðarbyggð muni eiga sér stað í áföngum og því sé nauðsynlegt að leyfa áframhaldandi þróun frístundabyggðar á svæðum sem ekki verður breytt í íbúðarbyggð í fyrsta áfanga . Tillagan rædd og samþykkt með minniháttar breytingum . Sjá fylgiskjal fundargerðar . 4. 1107010 - Þróunaráætlun KotabyggðarÁður á dagskrá á 21. fundi skipulagsnefndar 5. desember 2012 . Lögð fram tillaga að deiliskipulagi Kotabyggðar . Tillagan hefur verið uppfærð miðað við bókun nefndarinnar frá þeim fundi . Þar sem skipulagsgögn bárust svo skömmu fyrir fund getur skipulagsnefnd ekki afgreitt skipulagið endanlega að svo stöddu . Skipulagsnefnd fór þó yfir ákvæði varðandi húseigendafélag sem bókað var um á síðasta fundi . Skipulagsnefnd vill sjá skýr ákvæði í deiliskipulaginu um ábyrgð eigenda varðandi sameiginleg svæði og leggur til að svæði utan lóðarmarka verði skilgreind sem óskipt sameign lóðareigenda . Þannig verði skýrt hverjir eru eigendur á landi utan lóðarmarka og hver sé ábyrgðaraðili þess . Telur nefndin þeim hagsmunum best varið í félagi lóðareiganda sem skoða verður hvernig hægt sé að tryggja hlutdeild lóðareigenda að , vert væri að skoða möguleika á að þinglýsa kvöð á lóðirnar . Landeigandi ætti hlut í þessu sameiginlega svæði þar til allar lóðir eru seldar . 5. 1212021 - Framkvæmdir við alifuglahús í SveinbjarnargerðiSveitarstjóri kynnti stöðu mála . Fleira ekki gert . Fundi slitið kl. 21:15 .